
[image: image1.png]



PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, DE  DISCIPLINĂ ŞI IMUNITĂŢI
	                                           Bucureşti, 12 aprilie 2016

                                           Nr. PL-x 100/2016


RAPORT ÎNLOCUITOR
    asupra

proiectului de Lege  privind respingerea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice
În temeiul dispoziţiilor art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege  privind respingerea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, trimis cu adresa nr. PL-x 100 din 29 martie 2016, înregistrat cu nr. 4c-11/426 din 30 martie 2016.
Senatul, în calitate de primă Cameră sesizată, a adoptat iniţiativa legislativă, în şedinţa din data de 21 martie 2016. 

Camera Deputaţilor este Cameră decizională, în conformitate cu dispoziţiile art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare  respingerea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice. 

Ordonanţa de urgenţă a Guvernului are ca obiect de reglementare prorogarea termenului de intrare în vigoare prevăzut la art.93 teza întâi din Legea nr.151/2015 privind procedura insolvenţei persoanelor fizice până la data de 31 decembrie 2016.

Consiliul Legislativ, conform adresei cu nr.1310 din 15 decembrie 2015, a avizat favorabil iniţiativa legislativă, cu observaţii şi propuneri. 

Comisia pentru drepturile omului, culte şi problemele minorităţilor naţionale, în şedinţa din 5 aprilie 2016 a avizat negativ proiectul de lege, cu unanimitate de voturi, conform adresei cu nr.4c-5/317 din 30 martie 2016.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa din data de 12 aprilie 2016.
Din numărul total de 25 membri ai Comisiei juridice, de disciplină şi imunităţi, la lucrările comisiei deputaţii au fost prezenţi conform listei de prezenţă.
În conformitate cu prevederile art.55 şi art. 56 din Regulamentul Camerei Deputaţilor, republicat, la dezbaterea proiectului de lege au participat, în calitate de invitaţi, din partea Ministerului Justiţiei, doamna Gabriela Scutea – secretar de stat, din partea Consiliului Superior al Magistraturii, doamna judecător Corina Voicu – director, din partea Autorităţii Naţionale pentru Protecţia Consumatorului, domnul Răzvan Adrian Florescu - vicepreşedinte şi în calitate de iniţiator al Legii nr.151/2015 privind procedura insolvenţei persoanelor fizice, doamna deputat Ana Birchall.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi   (o abţinere), să propună plenului Camerei Deputaţilor un raport de adoptare a proiectului de Lege  privind respingerea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice. Amendamentele admise sunt redate în Anexa la prezentul raport.
În raport cu obiectul de reglementare, iniţiativa legislativă face parte din categoria legilor ordinare. 

Anexa 
AMENDAMENTE ADMISE

	Nr. crt.
	Text

Ordonanţă de urgenţă
	Text

Proiect de Lege

Senat
	Text propus de comisie

(autorul amendamentului)
	Motivare/

Observaţii

	1.
	
	LEGE

privind respingerea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice
	LEGE
privind aprobarea Ordonanţei de urgenţă a Guvernului pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice

Autor:

Comisia juridică


	

	2.
	ORDONANŢĂ DE URGENŢĂ

 pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice


	Articol unic.- Se respinge Ordonanţa de urgenţă a Guvernului nr.61 din 23 decembrie 2015 pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, publicată în Monitorul Oficial al României, Partea I, nr.962 din 24 decembrie 2015.


	Articol unic.- Se aprobă Ordonanţa de urgenţă a Guvernului nr.61 din 23 decembrie 2015 pentru prorogarea termenului de intrare în vigoare a Legii nr.151/2015 privind procedura insolvenţei persoanelor fizice, publicată în Monitorul Oficial al României, Partea I, nr.962 din 24 decembrie 2015, cu următoarea modificare:

Autor:

Comisia juridică


	

	
	Articol unic.- Termenul de intrare în vigoare prevăzut la art.93 teza întâi din Legea nr.151/2015 privind procedura insolvenţei persoanelor fizice, publicată în Monitorul Oficial al României, Partea I, nr.464 din 26 iunie 2015, se prorogă până la data de 31 decembrie 2016.
	
	- Articolul unic se modifică şi va avea următorul cuprins:

“Articol unic.- Termenul de intrare în vigoare prevăzut la art.93 teza întâi din Legea nr.151/2015 privind procedura insolvenţei persoanelor fizice, publicată în Monitorul Oficial al României, Partea I, nr.464 din 26 iunie 2015, se prorogă până la data de 31 mai 2016.”
Autor amendament:

Deputat  Ioan Cupşa

